**Αθήνα**: 19.01.2019

**ΑΝΑΚΟΙΝΩΣΗ**

Η ΕΣΑμεΑ με βαριά καρδιά ανακοινώνει ότι χάσαμε τον Ράλλη Τσιουλάκη

Με μεγάλη θλίψη με βαριά καρδιά ενημερώνουμε για το θάνατο του μεγάλου αγωνιστή του σπουδαίου ανθρώπου Ράλλη Τσιουλάκη. Ο Ράλλης Τσιουλάκης σε ηλικία 53 ετών έχασε τη μάχη που έδωσε πάνω από 5 χρόνια με την επάρατη νόσο. Ο Ράλλης Τσιουλάκης υπηρέτησε για χρόνια με ανιδιοτέλεια με πάθος με καλοσύνη και με ενόραση το αναπηρικό κίνημα της χώρας. Μέλος της Εκτελεστικής Γραμματείας και του Γενικού Συμβουλίου της ΕΣΑμεΑ για χρόνια, πρόεδρος της Περιφερειακής Ομοσπονδίας ΑμεΑ Θεσσαλίας από την ίδρυσή της, ήταν ένας κορυφαίος αγωνιστής του αναπηρικού κινήματος για τα δικαιώματα, για τη ζωή, ένας μεγάλος φίλος όλων μας. Ο θάνατός συνιστά μια τεράστια απώλεια για την οικογένειά του αλλά και για όλες και όλους εμάς στη μεγάλη αναπηρική οικογένεια σε όλη τη χώρα.

Αγαπημένε φίλε, αγαπημένε συναγωνιστή καλό ταξίδι. Θα σε θυμόμαστε πάντα. Η εξόδιος ακολουθία θα τελεστεί σήμερα 19 Ιανουαρίου στον ΙΝ των 12 Αποστόλων στον Κορινό Πιερίας.

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).